**Leigh Bardugo** on ameerika noorte- ja imeulme kirjanik. Teda tuntakse peamiselt tänu tema "Grishaverse'i" kroonikatele. "Grisha triloogiat" ja "Vareste kuus" diloogiat on müüdud üle kahe miljoni eksemplari.

Lapsepõlv ja noorus
-------------------

Leigh Bardugo sündis Iisraelis Jeruusalemmas ja kasvas üles Los Angeleses, kus teda kasvatasid tema vanavanemad. Üks ta vanematest oli Hispaania päritolu juut ja teine Leedu-Vene päritolu juut, Leigh Bardugo ise judaismi ei praktiseeri. Leigh õppis Yale'i ülikoolis, mille lõpetas 1997. aastal inglise keele erialal. Enne esikraamatu "Shadow and Bone" avaldamist töötas ta reklaamikirjutaja ja ajakirjanikuna ning tegeles ka grimmi ja eriefektidega.

Kirjanduslik karjäär
--------------------

Leigh Bardugo esikraamat "Shadow and Bone", millest sai ühtlasi esimene "Grishaverse'i" raamat, ilmus Macmillani kirjastuse väljaandel 2012. aastal. "Shadow and Bone" nomineeriti Romantic Timesi raamatuauhinnale ja Lõuna-Carolina lasteraamatu auhinnale, märgiti ära raamatunimekirjas "Indie Next" ning sellele kirjutati New York Timesis arvustus. Raamat jõudis New York Timesi bestsellerite edetabelis 8. kohale ning raamatu filmiõigused on ostnud DreamWorks ja David Heyman. Sarja järgmised raamatud "Siege and Storm" ja "Ruin and Rising" on samuti ilmunud Macmillani kirjastuse väljaandel 2013. ja 2014. aastal.

"Vareste kuus" diloogia avaldas kirjastus Macmillan, "Vareste kuus" (originaal pealkirjaga "Six of Crows") 2015. ja "Kõver kuningriik" (originaal pealkirjaga "Crooked Kingdom") 2016. aastal. Sarja tegevus toimub samas universumis (vahel kutsutud ka kui "Grishaverse") kui "Grisha triloogia". "Vareste kuus" nimetati New York Timesi poolt märkimisväärseks raamatuks ning loeti ALA-YALSA poolt 2016. aasta noorteraamatute esikümnesse. "The Language of Thorns", Grisha muinasjuttude kogu, ilmus Macmillani kirjastuse väljaandel 2017. aastal.

Oma esimese täiskasvanute fantaasiaraamatu "Ninth House" avaldas Leigh Bardugo 2019. aastal.

2017. aastal kirjutas Bardugo oma esimese raamatu "Wonder Woman: Warbringer" "DC Icons" sarjas, mis põhineb DC koomiksite populaarsematel tegelastel. Raamatu avaldas kirjastus Penguin Random House.

Leigh Bardugolt on ilmunud ka esseekogusid ja antoloogiaid, millest tuntuimad on "Last Night, A Superhero Saved My Life", "Slasher Girls and Monster Boys" ja "Summer Days and Summer Nights". 

Bardugo teoseid on tõlgitud 22 keelde ja avaldatud rohkem kui 50 riigis.

Bibliograafia
-------------

### "Grishaverse"

#### Grisha triloogia

* "Shadow and Bone" (2012)
* "Siege and Storm" (2013)
* "Ruin and Rising" (2014)

#### "Vareste kuus" diloogia

* "Six of Crows" (2015)
* "Crooked Kingdom" (2016)

#### Nikolai diloogia

* "King of Scars" (2019)
* Pealkiri avaldamata (2020)

#### Lühijutud

* "The Witch of Duva" (2012)
* "The Tailor" (2013)
* "The Too-Clever Fox" (2013)
* "Little Knife" (2014)
* "The Demon in the Wood: A Darkling Prequel Story" (2015)
* "Ayama and the Thorn Wood (2017)"
* "The Soldier Prince" (2017)
* "When Water Sang Fire" (2017)

Esimesed kolm lugu avaldati 2015. aastal kogus "The Folktales of Ravka". 2017. aastal ilmus kogu "The Language of Thorns and Roses" kõigi lühijuttudega peale "The Demon in the Woodi" ja "The Tailori". 

### Iseseisvad raamatud

* "Wonderwoman: Warbringer" (2017)
* "Ninth House" (2019)

### Esseed

* "We Are Not Amazons" antoloogiast "Last Night a Superhero Saved My Life" (2016)

### Lühijutud

* "Verse Chorus Verse" kogust "Slasher Girls & Monster Boys" (2015)
* "Head, Scales, Tongue, and Tail" kogust "Summer Days and Summer Nights" (2016)

Eesti keeles ilmunud
--------------------

* "Vareste kuus", Pegasus, 2017 (originaal: "Six of Crows")
* "Kõver kuningriik", Pegasus, 2018 (originaal: "Crooked Kingdom").

Kirjandusteoste adaptatsioonid
------------------------------

2012. aastal ostis romaani "Shadow and Bone" filmiõigused DreamWorks koos David Heymani ja Jeffrey Cliffordiga, filmini siiski projektijuhi vahetuse tõttu ei jõutud. 

2019. aasta jaanuaris kuulutas Netflix välja kaheksaosalise sarja, mis põhineb Grisha triloogial ja diloogial "Vareste kuus". 2019. aasta oktoobris avaldas Netflix mõnede näitlejate nimed, kes sarjas mängivad. Sarja pealkirjaks sai "Shadow and Bone" ja kõik kaheksa osa olid Netflixi eetris aprillis 2021.

10. oktoobril 2019 teatas Amazon Studios "Ninth House'i" adaptatsioonist, mille tegevdirektoriteks saavad Leigh Bardugo ja Pouya Shahbazian.

Isiklikku
---------

Leigh Bardugo avaldas teose "Vareste kuus" tänusõnade osas, et põeb osteonekroosi.

Bardugo laulab ansamblis Captain Automatic.

Viited
------

1. ↑  ""Leigh Bardugo"". Vaadatud 11.06.2020.
2. 1 2  Jones, Michael M, (29.06.2012). "Spring 2012 Flying Starts: Leigh Bardugo". *Publishers Weekly*. Vaadatud 11.06.2020.`{{netiviide}}`: CS1 hooldus: mitu nime: autorite loend (link) CS1 hooldus: üleliigsed kirjavahemärgid (link)
3. ↑  Lee, Stephan (04.06.2013). "Veronica Roth and Leigh Bardugo in conversation about YA lit". *Entertainment Weekly*. Vaadatud 11.06.2020.
4. ↑  Johnson, Candra (25.09.2015). "Young adult author talks religion, teens and the message of her popular fiction". *Desert News*. Vaadatud 11.06.2020.
5. ↑  "Leigh Bardugo". Originaali arhiivikoopia seisuga 14.04.2021. Vaadatud 11.06.2020.
6. ↑  Levin, Richard (13.09.2013). "Leigh Bardugo '97: A novelist's fantasy comes true". Vaadatud 11.06.2020.
7. ↑  Jones, Michael M. (29.06,2012). "Spring 2012 Flying Starts: Leigh Bardugo". *Publisher Weekly*. Vaadatud 11.06.2020. `{{netiviide}}`: kontrolli kuupäeva väärtust: `|aeg=` (juhend)
8. 1 2  Ritz, Jessica (25.09.2015). "Why You Should Be Reading Leigh Bardugo's Y.A. Novels—Even if You're an Adult". *Vanity Fair*. Vaadatud 11.06.2020.
9. ↑  Gentry, Baihley (02.02.2018). "Unstoppable: YA Fantasy Author Leigh Bardugo on World-Building and Having Faith in Your Abilities | The WD Interview". *Winter's Digest*. Vaadatud 11.06.2020.
10. ↑  "Shadow and Bone". *Macmillan Publishers*. Vaadatud 11.06.2020.
11. ↑  Taylor, Laini (15.06.2012). "A Gleam Off the Samovar". *The New York Times*. Vaadatud 11.06.2020.
12. ↑  "Children's Chapter Books". *The New York Times*. 24.06.2012. Vaadatud 11.06.2020.
13. ↑  Breznican, Anthony (12.09.2012). "Harry Potter' producer to make 'Shadow and Bone". *Entertainment Weekly*. Vaadatud 11.06.2020.
14. 1 2  Heldman, Breanne (32.03.2016). "DC Comics favorites becoming YA novels". *Entertainment Weekly*. Vaadatud 11.06.2020. `{{netiviide}}`: kontrolli kuupäeva väärtust: `|aeg=` (juhend)
15. ↑  Kit, Borys (12.02.2012). "DreamWorks' 'Shadow and Bone' Lands Writer (Exclusive)". *The Hollywood Reporter*. Vaadatud 11.06.2020.
16. ↑  Andreeva, Nellie; Petski, Denise (10.01.2019). "Netflix Orders 'Shadow And Bone' Series Based On Leigh Bardugo's Grishaverse Novels From Eric Heisserer & Shawn Levy". Vaadatud 11.06.2020.`{{netiviide}}`: CS1 hooldus: mitu nime: autorite loend (link)
17. ↑  Andreeva, Nellie (10.10.2019). "Grishaverse Author's 'Ninth House' Novel To Be Developed As TV Series By Amazon Studios". Vaadatud 11.06.2020.
18. ↑  Bardugo, Leigh (2018). *Six of Crows*.
19. ↑  "Captain Automativ". Vaadatud 11.06.2020.